Ingvald Eidsheim

Ingvald Olsen Eidsheim (født 27. november 1909 i Hosanger, død 23. februar 2000 i Kristiansand) var en norsk sjømann og motstandsmann under Andre verdenskrig. Han var med i Shetlandsgjengen som skipssjef på KNM «Hitra», og deltok på 45 turer til Norge.

Etter noen år i det sivile fortsatte Eidsheim å tjenestegjøre i Sjøforsvaret fra 1948, blant annet som sjef på kongeskipet «Norge». Fra 1950 tjenestegjorde Eidsheim ved Forsvarsstaben, etterhvert som avdelingssjef for HV-staben. I sin pensjonisttid arbeidet Eidsheim for restaureringen av sitt gamle fartøy, KNM «Hitra».

 Utmerkelser 

Etter krigen ble han for sin innsats hedret med Krigskorset med sverd.Erik Gjems-Onstad (red.): Krigskorset og St. Olavsmedaljen med ekegren, Grøndahl og Dreyers Forlag, 1995, s. 155. Han mottok også Krigsmedaljen, Deltagermedaljen, Haakon VIIs 70-årsmedalje og Forsvarsmedaljen med stjerne.Nekrolog, Aftenposten, morgenutgaven 16. mars 2000, s. 19. Av britene ble han hedret med Distinguished Service Order og Distinguished Service Cross.«Britiske utmerkelser til norske og en svensk statsborger for fortjenester under krigen», Verdens Gang, 21. juli 1948. Han mottok også 1939–1945 Star og Atlantic Star og ble mentioned in dispatches. Fra USA mottok han Frihetsmedaljen.

 Referanser 

 Eksterne lenker 
 Nettside om Eidsheim, fra avisen Nordhordland, 13. mars 2005
 Nettside om Eidsheim og «Shetlandsgjengen»

Kategori:Medlemmer av Shetlandsgjengen
Kategori:Krigskorset
Kategori:Distinguished Service Order
Kategori:Frihetsmedaljen
Kategori:Personer fra Lindås kommune